קובי פרחי

קובי פרחי (נולד ב-8 בספטמבר 1975) הוא מוזיקאי ישראלי, זמר, ממייסדי להקת המטאל החלוצית אורפנד לנד. פרחי נולד ביפו. דרך משפחתו, הוא גילה את אהבתו למוזיקת עולם ומוזיקה אוריינטלית בגיל צעיר, אלו התערבבו עם אהבתו למוזיקת מטאל המרדנית. ב-1991 בימי נעוריו הוא הקים בבת ים את להקת אורפנד לנד, יחד עם חבריו בתיכון. להקה זו הפכה בהמשך למפעל חיו המרכזי. בשירותו הצבאי בצה"ל היה מכונאי נגמ"ש, אך השתחרר כעבור כשנה אחת. מלבד היותו מוזיקאי, פרחי ייסד ב-1997 חברת תקליטים בשם ׳MDMA׳, שהפיצה אלבומים של מוזיקת מטאל ומוזיקה אלקטרונית לחנויות תקליטים ודיסקים בישראל. כאשר להקת אורפנד לנד החלה להצליח מחוץ לישראל, פרחי עזב את חברת התקליטים ב-2001. באותה שנה אורפנד לנד נינגה את הופעתה הראשונה בטורקיה. הופעה זו הייתה הראשונה מחוץ לישראל. מאז הלהקה הופיעה ביותר מ-45 מדינות שונות, ונחשבת למייסדת ז'אנר המטאל האוריינטלי. פרחי וחבריו הם מהאמנים הישראלים האהובים ביותר במדינות ערב. לפרחי וללהקה הוענקו שלושה פרסי כבוד לשלום: מאוניברסיטת המסחר של איסטנבול, מראש העיר של צ'אנקאיה שבאנקרה, טורקיה, ונציגות רשמית של ממשלת טורקיה, לאחר שהלהקה ניגנה שם ותרמה את כל ההכנסות לנפגעים מרעש האדמה שאירע ב-2001 בואן. ב-2014, פרחי זכה יחד עם אורפנד לנד בפרס המטאל הגלובלי, שניתן על ידי מגזין "מטאל האמר" בטקס חלוקת הפרסים של המגזין השנתי. ב-2018, פרחי ואורפנד לנד זכו בפרס ״הקליפ הטוב ביותר״ בטקס פרסי מוזיקת הפרוגרסיב בלונדון, עבור הקליפ לשירם - ״Like Orpheus". לאחר שזכה לבקשות מזוגות שונים, פרחי מתפקד לעיתים גם כמי שמחתן זוגות בחתונות אזרחיות. פרחי גם כותב כפובליציסט לאתרים כמו וויינט, מאקו, וואלה ומגזין בלייזר. מלבד עבודתו באורפנד לנד, פרחי תיפקד בעבר כעורך מוזיקלי בחברת התקליטים Century Media Records, שם חתומה הלהקה, וערך אוסף בשם "Oriental Metal". בנוסף, הוא התארח כזמר בהקלטות ומופעים של אמנים אחרים, ביניהם: Arkan (צרפת), Amaseffer (ישראל), Magor (ישראל), Subterranean Masquerade (צרפת), פרויקט המוזיקה של אנזו דונארומה (איטליה), והזמרת מורן מגל (ישראל). יחד עם אורפנד לנד, פרחי שיתף פעולה עם סטיבן וילסון, ארקין קוראי, Aperco ויהודה פוליקר. הוא השתתף בפרויקט המוזיקלי Rise Up - Colors of Peace, וכן יחד עם מוזיקאים חברים, הקליט גרסת כיסוי של השיר Jeremy של פרל ג׳אם, כחלק מקמפיין הבאתה של הלהקה לישראל. בשנת 2017, הגיטריסט המקורי של ״ג׳נסיס״, סטיב האקט, התקשר לקובי פרחי. האקט חיפש אמנים שפועלים למען שלום בין בני אדם, ובחר באורפנד לנד לצורך לשתף פעולה. יחד עם הזמרת הישראלית-ערבית, מירה עוואד, פרחי שר על באלבום של האקט, “The Night Siren” ובשיר ״West to East״. האקט המשיך לעבוד עם אורפנד לנד והקליט סולו גיטרה לאלבום החדש של הלהקה, ״Unsung Prophets & Dead Messiahs״, שיצא בתחילת 2018. בשנת 2019 פרחי הפך לאב לבת. ב-2022 הפך לאב בשנית, לבן. Sahara, 1994 El Norra Alila,1996 Mabool, 2004 The Never Ending Way of ORWarriOR, 2010 2011 ,The Road to OR-Shalem All Is One, 2013 KNA'AN - Orphaned Land side project with Amaseffer, 2016 Unsung Prophets & Dead Messiahs, 2018 אתר האינטרנט הרשמי של קובי פרחי קובי פרחי, באתר ספוטיפיי קובי פרחי, באתר MusicBrainz (באנגלית) קובי פרחי, אמן באתר Encyclopedia Metallum (באנגלית) קובי פרחי, באתר Yandex.Music (ברוסית) קובי פרחי, באתר Discogs (באנגלית) קובי פרחי, באתר Songkick (באנגלית) אור ברנע, אורפנד לנד נלחמת בחושך, באתר ynet, 12 במרץ 2009 תומר מוסמן, ‏"אם יזמינו אותנו להופיע בעזה - נשמח", באתר ‏מאקו‏, 16 באוקטובר 2010 אור ברנע, אורפנד לנד בשיתוף פעולה ישראלי-לבנוני, באתר ynet, 22 ביוני 2011 סיון רהב-מאיר, ‏להקת אורפנד לנד הישראלית הופיעה בטורקיה, באתר ‏מאקו‏, 11 בספטמבר 2011 ג'ו מ. גרינבאום, ‏המקדש היפואי של קובי פרחי, סולן להקת אורפנד לנד, באתר "Time Out ישראל", 6 בספטמבר 2016 דודי פטימר, ‏קובי פרחי: "אורפנד לנד מצליחה בעולם הערבי, אין לזה שום תקדים", באתר מעריב אונליין, 4 בדצמבר 2018 מאיה נחום שחל, קובי פרחי: "אמנים לא צריכים להרגיש שמכרו את עצמם", באתר כלכליסט, 27 באוגוסט 2020 אורפנד לנד, ברשת החברתית פייסבוק מיכל פלטי, כשהגיטרה מנסרת המואזין שותק, באתר הארץ, 25 בדצמבר 2001 בת נולדה למוזיקאי קובי פרחי, בעמוד הפייסבוק של קובי פרחי, מרץ 2019